ΓΡΑΠΤΗ ΕΡΩΤΗΣΗ E-2645/96 υποβολή: Hilde Hawlicek (PSE) προς την Επιτροπή (15 Οκτωβρίου 1996)

Θέμα: Το πρόγραμμα Leonardo

Το πρόγραμμα Leonardo προσφέρει νέες δυνατότητες στην Ευρώπη.

Πώς υλοποιείται το πρόγραμμα Leonardo;

Πόσα κράτη συμμετέχουν σε αυτό;

Πόσα σχέδια προωθούνται μέσω του εν λόγω προγράμματος;

Υφίσταται ο κίνδυνος ελλειπούς χρηματοδότησης των σχεδίων λόγω της μεγάλης ζήτησης;

Aπάντηση της κας Cresson εξ ονόματος της Επιτροπής (6 Νοεμβρίου 1995)

Σε συνέχεια της πρώτης πρόσκλησης προτάσεων που δημοσιεύτηκε το 1995, υποβλήθηκαν 4.656 προτάσεις που προέρχονταν από προτείνοντες των 18 χωρών που συμμετέχουν στο πρόγραμμα. Όλοι οι φορείς προτεινόντων (επιχειρήσεις, οργανισμοί και ιδρύματα κατάρτισης, πανεπιστήμια, κοινωνικοί εταίροι, δημόσιες υπηρεσίες, κέντρα ή ινστιτούτα έρευνας) υπέβαλαν προτάσεις διακρατικές που εμπλέκουν περισσότερο από 30.000 συμμετέχοντες εταίρους. Η δεύτερη πρόσκληση προτάσεων, που δημοσιεύθηκε το 1996, κατέληξε με υποβολή 3.107 προτάσεων, οι οποίες συγκεντρώνουν περίπου 25.000 εταίρους. Οι 5 καθορισμένες κοινοτικές προτεραιότητες της Επιτροπής γι' αυτή την πρόσκληση προσέφεραν όλα τα στοιχεία για καλύτερη εστίαση και πιο σαφή προσανατολισμό των προτάσεων που υποβλήθηκαν.

Στο πρόγραμμα συμμετέχουν 18 χώρες, δηλαδή τα 15 κράτη μέλη καθώς και η Ισλανδία, η Νορβηγία και το Λίχτενστάιν. Αναμένοντας την πλήρη ένταξή τους στο πρόγραμμα, η πρόσκληση προτάσεων 1996 ήταν ανοιχτή στη συμμετοχή εταίρων από χώρες της κεντρικής και ανατολικής Ευρώπης, τις Βαλτικές χώρες καθώς και τη Σλοβενία, την Κύπρο και τη Μάλτα, ως «συνδεδεμένοι εταίροι», δηλαδή συνδεδεμένοι στα σχέδια τα οποία παρουσίασαν οι εταίροι των 18 χωρών που αναφέρονται παραπάνω διαθέτοντας την χρηματοδότηση της συμμετοχής τους στο σχέδιο και αυτό χωρίς να σημαίνει οικονομικές ή νομικές υποχρεώσεις για την Επιτροπή.

Στο πλαίσιο της πρόσκλησης προτάσεων 1995, επελέγησαν και χρηματοδοτήθησαν 749 προτάσεις κοινοτικής συγχρηματοδότησης. Πρόκειται για 581 πειραματικά διακρατικά σχέδια, 121 διακρατικά προγράμματα τοποθετήσεων σε θέση εργασίας και ανταλλαγών καθώς και 47 έρευνες και αναλύσεις. Σ' αυτές τις 749 προτάσεις που εγκρίθηκαν, πρέπει να προστεθούν 1403 προγράμματα κινητικότητας, στα οποία συμμετέχουν 18.500 δικαιούχους, τους οποίους διαχειρίζονται οι εθνικές αρχές συντονισμού των χωρών αυτών βάσει επιχειρηματικών εγκεκριμένων από την Επιτροπή σχεδίων. Το 1996 προβλέπονται μόνο 19.500 άτομα, κυρίως νέοι, που θα ωφεληθούν τα ίδια μέτρα κινητικότητας.

Το κυριότερο κριτήριο κατά την αξιολόγηση και την επιλογή των προτάσεων είναι αυτό της ποιότητας. Ο αριθμός των υποβληθέντων προτάσεων δεν είναι καθοριστικός παράγοντας για τον αριθμό των εγκεκρινόμενων σχεδίων. Ως εκ τούτου για να εξασφαλισθεί ο πραγματικός αντίκτυπος του προγράμματος σε επίπεδο συστημάτων επαγγελματικής κατάρτισης των κρατών μελών, η Επιτροπή γνωρίζει την ανάγκη συμμετοχής ικανοποιητικού μεγάλου αριθμού προτεινόντων και εταίρων σε κάθε κράτος μέλος για την συγκέντρωση κρίσιμου όγκου ενδιαφερόμενων δικτύων σχεδίων. Σ' αυτήν την κατεύθυνση η Επιτροπή, σε συννενόηση με τα κράτη μέλη, εφαρμόζει ποσοστό χρηματοδότησης στα εγκεκριμένα σχέδια το οποίο επιτρέπει προσέγγιση αυτού του κρίσιμου όγκου ενδιαφέροντος χωρίς ωστόσο να παρεμβαίνει στην σύνθεση και εξέλιξη του σχεδίου, στην εταιρική σχέση ή στην ποιότητα του σχεδίου και στα αποτελέσματα ή στα στοχευόμενα προϊόντα τους.